**Ministru kabineta noteikumu “Grozījumi Ministru kabineta 2010. gada 3. augusta noteikumos Nr. 725 “Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Imigrācijas likuma 13. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Imigrācijas likuma 13. panta otrās *prim* daļas 1. punkts noteic, ka „dokumentus vīzas pieprasīšanai iesniedz tai pārstāvniecībai, kuras kompetencē ir teritorija, kurā atrodas pieteikuma iesniedzēja pastāvīgā dzīvesvieta”.  Kopsakarā ar minēto un Imigrācijas likuma 13. panta piekto daļu, kas piešķir Ministru kabinetam deleģējumu noteikt diplomātisko un konsulāro pārstāvniecību teritoriālo kompetenci vīzu pieprasīšanai, izdoti Ministru kabineta 2010. gada 3. augusta noteikumi Nr.  725 „Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai” (turpmāk – Noteikumi Nr. 725).  2015. gada 1. septembrī Noteikumos Nr. 725 tika veikti grozījumi, kas stājās spēkā 2015. gada 4. septembrī.  Laika posmā kopš minēto grozījumu veikšanas ir mainījusies situācija attiecībā uz Noteikumu Nr. 725 piemērošanu:   * Beļģijas Karalistē laika posmā no 2015. gada septembra līdz 2018. gadam tikusi izsniegta tikai viena vīza ieceļošanai Latvijas Republikā. Ievērojot nelielo pieprasījumu Beļģijas Karalistē, lietderības apsvērumu dēļ turpmāk šis pakalpojums vairs netiks sniegts. Gan vienoto vīzu, gan vīzu ar ierobežotu teritoriālo derīgumu, gan lidostas tranzītvīzu (turpmāk arī – īstermiņa vīzas), gan ilgtermiņa vīzu pieprasījumus būs iespējams noformēt Latvijas vēstniecībā Francijas Republikā un Latvijas vēstniecībā Polijas Republikā. Proti, turpmāk Francijas Republikas, Itālijas Republikas, Maltas Republikas, Portugāles Republikas, Spānijas Karalistes, Beļģijas Karalistes, Austrijas Republikas, Lihtenšteinas Firstistes, Luksemburgas Lielhercogistes, Nīderlandes Karalistes, Šveices Konfederācijas pastāvīgajiem iedzīvotājiem būs jādodas uz Latvijas vēstniecību Francijas Republikā, savukārt Vācijas Federatīvās Republikas pastāvīgajiem iedzīvotājiem –  Latvijas vēstniecību Polijas Republikā. * No 2018. gada februāra vīzu izsniegšanu uzsāks Latvijas vēstniecība Apvienotajos Arābu Emirātos. Šajā pārstāvniecībā vīzu pieteikumi tiks pieņemti no Apvienoto Arābu Emirātu, Bahreinas Karalistes, Kataras Valsts, Kuveitas Valsts, Omānas Sultanāta, Saūda Arābijas Karalistes pastāvīgajiem iedzīvotājiem. Līdz šim šis pakalpojums personām tika sniegts Latvijas vēstniecībās Ēģiptes Arābu Republikā, Ungārijas Republikā un Vācijas Federatīvajā Republikā, kas ievērojami apgrūtināja vīzu pieteikumu iesniegšanu. * Ievērojot to, ka, pamatojoties uz veiktajām izmaiņām vīzu pārstāvības līgumā, kas noslēgtas notu apmaiņas ceļā un stājās spēkā 2018. gada 1. februārī starp Latvijas Republikas Ārlietu ministriju un Lietuvas Republikas Ārlietu ministriju, Lietuvas Republikas vēstniecība Īrijā pārstāv Latvijas Republiku īstermiņa vīzu izsniegšanā Īrijā. * Ievērojot to, ka 2016. gada 1. jūnijā Francijas Republikas vēstniecība pārtrauca Latvijas vīzu pārstāvību Botsvānas Republikā, tiek atjaunoti iepriekšējie nosacījumi par vīzu pieteikumu iesniegšanu Latvijas vēstniecībā Ēģiptes Arābu Republikā. * Ievērojot to, ka, pamatojoties uz veiktajām izmaiņām vīzu pārstāvības līgumā, kas noslēgtas notu apmaiņas ceļā starp Latvijas Republikas Ārlietu ministriju un Austrijas Republikas Ārlietu ministriju, no 2015. gada 1. novembra Austrijas Republikas vēstniecība Bulgārijas Republikā pārstāv Latvijas Republiku īstermiņa vīzu izsniegšanā Bulgārijas Republikā. * Lai nodrošinātu vīzu izsniegšanu atbilstoši Latvijas vēstniecības konsulārajam apgabalam ilgtermiņa vīzu pieprasītājiem no Bulgārijas Republikas turpmāk ar vīzu pieprasījumiem jāvēršas Latvijas vēstniecībā Polijas Republikā. * Gan īstermiņa, gan ilgtermiņa vīzu pieprasītājiem arī no Horvātijas Republikas vīzu pieteikumi turpmāk būs jāiesniedz Latvijas vēstniecībā Polijas Republikā.   Līdz ar to nepieciešams veikt grozījumus Noteikumos Nr. 725, tādējādi atvieglojot vīzu pieteikumu iesniegšanas kārtību minēto valstu pastāvīgajiem iedzīvotājiem, kā arī nodrošinot valsts pārvaldes resursu efektīvu izmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz ārvalstniekiem, kuri pārstāvniecībās iesniedz dokumentus vīzas saņemšanai.  Projekts ietekmē gan fiziskās, gan juridiskās personas, kas saskaņā gan ar starptautiskajiem, gan nacionālajiem tiesību aktiem ir tiesīgas ielūgt ārvalstnieku. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts sabiedrībai neuzliek jaunus pienākumus.  Projekts ievietots 2018. gada 17. janvārī.  Ārlietu ministrijas tīmekļvietnē, adrese: http://www.mfa.gov.lv/ |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija un Iekšlietu ministrijas Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ārlietu ministrs Edgars Rinkēvičs

Ārlietu ministrijas valsts sekretārs Andrejs Pildegovičs

Jaunozola 67016177

Elina.Jaunozola@mfa.gov.lv